CELEX: 62020TA0370
Language: et
Date: 2021-11-24 00:00:00
Title: Kohtuasi T-370/20: Üldkohtu 24. novembri 2021. aasta otsus – KL versus EIP (Avalik teenistus – EIP personal – Terviseseisund – Töövõime – Põhjuseta töölt puudumine – Tühistamishagi – Mõiste „töövõimetus“ – Täielik pädevus – Rahalised vaidlused – Invaliidsuspensioni tagasiulatuv maksmine – Kahju hüvitamise hagi)

24.1.2022   
            
            
               ET
            
            
               Euroopa Liidu Teataja
            
            
               C 37/28
            
         
      Üldkohtu 24. novembri 2021. aasta otsus – KL versus EIP
      (Kohtuasi T-370/20) (1)
      
      (Avalik teenistus - EIP personal - Terviseseisund - Töövõime - Põhjuseta töölt puudumine - Tühistamishagi - Mõiste „töövõimetus“ - Täielik pädevus - Rahalised vaidlused - Invaliidsuspensioni tagasiulatuv maksmine - Kahju hüvitamise hagi)
      (2022/C 37/38)
      Kohtumenetluse keel: prantsuse
      
         Pooled
      
      
         Hageja: KL (esindajad: advokaadid L. Levi ja A. Champetier)
      
         Kostja: Euroopa Investeerimispank (esindajad: G. Faedo ja M. Loizou, keda abistas advokaat A. Duron)
      
         Ese
      
      ELTL artikli 270 ja Euroopa Liidu Kohtu põhikirja artikli 50a alusel esitatud nõue esiteks tühistada EIP 2019. aasta 8. veebruari ja 8. märtsi otsused, millega hageja tunnistati töövõimeliseks ja alates 18. veebruarist 2019 põhjuseta töölt puudunuks, ning vajalikus ulatuses EIP presidendi 16. märtsi 2020. aasta otsus, millega need otsused jõusse jäeti; teiseks kohustada EIPd maksma tagasiulatuvalt alates 1. veebruarist 2019 hageja invaliidsuspensioni ning kolmandaks hüvitada kahju, mis hagejale nimetatud otsuste tagajärjel väidetavalt tekkis.
      
         Resolutsioon
      
      
                  1.
               
               
                  Tühistada Euroopa Investeerimispanga (EIP) 2019. aasta 8. veebruar ja 8. märtsi otsused, millega KL tunnistati töövõimeliseks ja alates 18. veebruarist 2019 põhjuseta töölt puudunuks, ning EIP presidendi 16. märtsi 2020. aasta otsus, millega need otsused jõusse jäeti.
               
            
                  2.
               
               
                  Kohustada EIPd maksma KLile alates 1. veebruarist 2019 invaliidsuspensioni, millele lisandub kuni täieliku tasumiseni pensionilt arvestatud viivis Euroopa Keskpanga (EKP) peamiste refinantseerimistehingute jaoks kehtestatud intressimäära alusel, mis kehtib maksetähtaja saabumise kuu esimesel päeval ja mida on suurendatud kahe protsendipunkti võrra, arvates maha summad, mis maksti hagejale samal ajavahemikul töötasuna ja mille puhul selgub, et invaliidsuspensioni maksmise tõttu ei olnud tal õigus neid summasid saada.
               
            
                  3.
               
               
                  Jätta hagi ülejäänud osas rahuldamata.
               
            
                  4.
               
               
                  Mõista kohtukulud välja EIP-lt.
               
            
         (1)  ELT C 255, 3.8.2020.